แรชฟอร์ด แจ้งเกิด ผีแดง ถอนแค้น มิดทิลแลนด์ 5-1 ลิ่ว 16 ทีม
สถานการณ์สร้างวีรบุรุษจริงๆ สำหรับ มาร์คัส แรชฟอร์ด เจ้าหนูวัย 18 ปีของ ปิศาจแดง แมนเชสเตอร์ ยูไนเต็ด ที่ได้รับโอกาสลงสนามเป็นเกมแรกหลัง อองโธนีย์ มาร์เชียล ได้รับบาดเจ็บตอนวอร์มอัพ ก่อนจะแจ้งเกิดได้ทันที ยิงคนเดียว 2 ประตูพาทีม ถอนแค้น มิดทิลแลนด์ ไปแบบขาดลอย 5-1 ตบเท้าเข้ารอบ 16 ทีมสุดท้ายศึกยูโรปา ลีกไปแบบสุดมัน,ศึกฟุตบอล ยูโรปาลีก รอบ 32 ทีมสุดท้ายเลกสอง ประจำวันที่ 25 ก.พ. เป็นการแข่งขันในคู่ระหว่าง ปิศาจแดง แมนเชสเตอร์ ยูไนเต็ด ยักษ์ใหญ่แห่งลีกอังกฤษ เปิดสนาม โอลด์แทรฟเฟิร์ด ต้อนรับการมาเยือนของ มิดทิลแลนด์ ทีมแกร่งจากเดนมาร์ก ที่นัดแรก ปิศาจแดง เป็นฝ่ายเพลี่ยงพล้ำมาก่อน 1-2,เกมนี้เจ้าถิ่นได้รับข่าวร้ายตั้งแต่เกมเริ่ม เมื่อ อองโธนีย์ มาร์เชียล ดาวยิงตัวความหวังได้รับบาดเจ็บตอนวอร์มอัพทำให้ หลุยส์ ฟานกัล นายใหญ่ของทีมต้องดึง มาร์คัส แรชฟอร์ด เจ้าหนูวัย 18 ปีจากชุดเยาวชนลงสนามเป็นกองหน้าตัวเป้าแทน ผนึกกำลังแนวรุกร่วมกับ ฮวน มาตา, เมมฟิส เดปาย และ เจสซี ลินการ์ด,เปิดฉากเกมขึ้นมา ปิศาจแดง โหมเกมรุกเข้าใส่ทันที โดยเมมฟิส เดปาย ที่วันนี้ดูจี๊ดผิดปกติ ได้ส่องครั้งแรกนาทีที่ 4 แต่บอลติดบล็อกออกไป,นาทีที่ 16 เป็นโอกาสหนแรกของเจ้าหนูวัย 18 ปี มาร์คัส แรชฟอร์ด หลังได้จังหวะปั่นด้วยขวา แต่ อันเดอร์เซน นายด่านทีมเยือนปัดออกหลังหวุดหวิด,บุกไปบุกมาจนกระทั่งนาทีที่ 28 กลายเป็นทีมเยือนโต้กลับได้ประตูขึ้นนำเฉยเลย 1-0 จากจังหวะที่ ซิสโต มาคนเดียว ก่อนจะหลอก บลินด์ แล้วยิงด้วยขวาหักข้อเสียบเสาสองเข้าไปอย่างสวยงาม,แต่พอโดนนำปิศาจแดงก็ไม่ย่อท้อ และนาทีที่ 32 ก็มาได้ประตูตีเสมอทันควัน 1-1 จากจังหวะกระชากของเดปาย สุดเส้นหลังก่อนจะกึ่งยิงกึ่งผ่านมาหน้าประตู โบดูรอฟ กองหลังทีมเยือนสกัดผิดเหลี่ยมเข้าประตูตัวเอง,ปิศาจแดงโหมหนัก นาทีที่ 42 มาได้ลูกโทษจากจังหวะที่ เอร์เรรา โดน โรเมอร์ รวบในเขตโทษ ผู้ตัดสินชี้เป็นจุดโทษ แต่ทว่า ฮวน มาตา กลับสังหารไปโดน อันเดอร์เซน ปัดออกไปอย่างน่าเสียดายก่อนจะจบครึ่งแรกด้วยสกอร์เดิม 1-1 สกอร์รวมผีแดงตามหลัง 2-3,เริ่มครึ่งหลัง ปิศาจแดง ยังเดินหน้าพับสนามอยู่ฝ่ายเดียว และแล้วนาทีที่ 64 ก็มาได้ประตูขึ้นนำจนได้ 2-1 จากจังหวะที่ มาตา ถึงเส้นหลังก่อนจะตบคืนให้กับ รัชฟอร์ด แปจ่อๆ เข้าไปและเป็นประตูแรกในสีเสื้อผีแดงของเจ้าตัวด้วย,ยังไม่หยุดเพียงเท่านี้ นาทีที่ 75 ปิศาจแดงได้ประตูทิ้งห่าง 3-1 จากจังหวะที่ วาเรลา ถึงเส้นหลังก่อนจะล็อกกลับมา ก่อนจ่ายให้กับ รัชฟอร์ด เจ้าเก่าเจ้าเดิมแจ้งเกิดหนที่สองแปจ่อๆ เข้าไปไม่เหลือซาก,นาทีที่ 87 เมมฟิส เดปาย ยังคงป่วนแนวรับทีมเยือนต่อเนื่องก่อนจะเรียกจุดโทษจากจังหวะเตะบอลไปชนแขนของกองหลังทีมเยือน ผู้ตัดสินชี้เป็นจุดโทษหนที่สอง ก่อนที่ อังเดร เอร์เรรา จะขอสังหารบ้าง คราวนี้ยิงไม่มีพลาด พาปิศาจแดง แทบจะเช็กบิล 4-1 แล้ว,ต้องเรียกว่าเป็นพระเอกของเกมวันนี้จริงๆ สำหรับ เมมฟิส เดปาย ในนาทีสุดท้ายลากตัดเข้ามายิงเสียบเสาแรกเข้าไปอย่างสวยงาม ทำให้ ปิศาจแดง แมนเชสเตอร์ ยูไนเต็ด เปิดบ้านถล่มเอาชนะ มิดทิลแลนด์ ขาดลอย 5-1 สกอร์รวม 2 นัด 6-3 ตีตั๋วเข้ารอบ 16 ทีมสุดท้ายต่อไปแบบสุดมัน,สรุปผลคู่อื่นๆ มีดังนี้,โลโคโมทีฟ มอสโก เสมอ เฟเนร์บาห์เช 1-1 (สกอร์รวม 2 นัด เฟเนร์เข้ารอบ 3-1),แอธเลติก บิลเบา เสมอ มาร์กเซย์ 1-1 (สกอร์รวม 2 นัด บิลเบาเข้ารอบ 2-1),ไบเออร์ เลเวอร์คูเซน ชนะ สปอร์ติง ลิสบอน 3-1 (สกอร์รวม 2 นัด เลเวอร์เข้ารอบ 4-1),คราสโนดาร์ แพ้ สปาร์ตา ปราก 0-3 (สกอร์รวม 2 นัด ปราก เข้ารอบ 4-0),ลาซิโอ ชนะ กาลาตาซาราย 3-1 (สกอร์รวม 2 นัด ลาซิโอ เข้ารอบ 4-2),ราปิด เวียนนา แพ้ บาเลนเซีย 0-4 (สกอร์รวม 2 นัด บาเลนเซีย เข้ารอบ 10-0),ชาลเก แพ้ ชัคตาร์ โดเนตส์ 0-3 (สกอร์รวม 2 นัด ชัคตาร์ เข้ารอบ 4-1),บาเซิล ชนะ แซงต์ เอเตียน 2-1 (สกอร์รวม 2 นัด บาเซิลเข้ารอบอเวย์โกล 4-4),ปอร์โต แพ้ ดอร์ทมุนด์ 0-1 (สกอร์รวม 2 นัด ดอร์ทมุนด์ เข้ารอบ 3-0),โมลด์ ชนะ เซบียา 1-0 (สกอร์รวม 2 นัด เซบียา เข้ารอบ 3-1),นาโปลี เสมอ บียาร์เรอัล 1-1 (สกอร์รวม 2 นัด บียาร์เรอัลเข้ารอบ 2-1),ทอตแนม ฮอตสเปอร์ ชนะ ฟิออเรนตินา 3-0 (สกอร์รวม 2 นัด สเปอร์ส เข้ารอบ 4-1)
สถานการณ์สร้างวีรบุรุษจริงๆ สำหรับ มาร์คัส แรชฟอร์ด เจ้าหนูวัย 18 ปีของ ปิศาจแดง แมนเชสเตอร์ ยูไนเต็ด หลังยิงคนเดียว 2 ประตู พาทีม ถอนแค้น มิดทิลแลนด์ ไปแบบขาดลอย 5-1 ตบเท้าเข้ารอบ 16 ทีมสุดท้ายศึกยูโรปา ลีกไปแบบสุดมัน
ยูโรปา ลีก,แมนเชสเตอร์ ยูไนเต็ด,มิดทิลแลนด์,มาร์คัส รัชฟอร์ด,ข่าวกีฬา,ข่าว,ผลบอล,ไทยรัฐออนไลน์